“Bojxona tizimi pastdan boshlab eng yuqori bo‘g‘ingacha o‘zgarishi kerak” — Shavkat Mirziyoyev

Shavkat Mirziyoyev huzurida 2022-yilda bojxona ma’murchiligini yanada takomillashtirish va sohani korrupsiyadan xoli tizimga aylantirish bo‘yicha ustuvor vazifalar yuzasidan yig‘ilish boshlanadi. Bu haqda davlat rahbarining matbuot kotibi Sherzod Asadov ma’lum qildi.

Yig‘ilishda besh yillik Taraqqiyot strategiyasida eksportni 30 milliard dollarga, xorijiy turistlar sonini 7 millionga yetkazish belgilab olingan.
“Bu katta marralar. Buning uchun, bojxona tizimi pastdan boshlab, eng yuqori bo‘g‘ingacha o‘zgarishi kerak. Topshirig‘imga ko‘ra, qo‘mitaning yangi raisi bevosita postlarda xodimlar, aholi va tadbirkorlar bilan yuzma-yuz gaplashib, har bir masalani ichiga kirib o‘rgandi.
Viloyat hokimlari bir narsani aniq tushunishi kerak. Bojxona postlari davlatimiz yuzi, birinchi taassurot ham aynan bojxonadan boshlanadi. Bojxona postiga qarab, har bir hokimning madaniyatiga baho beriladi. Ular atrofida ravon yo‘llar, ekilgan manzarali daraxt va gullar, aholi uchun qulay sharoitlar bo‘lishi shart”, — degan Shavkat Mirziyoyev.
Davlat rahbarining so‘lariga ko‘ra, besh yilda O‘zbekistonning tashqi savdo aylanmasi 2 barobarga — 2016-yildagi 24 milliard dollardan 2021-yilda 42 milliard dollarga oshgan.
“Bojxona tizimi mamlakatimizni jahon iqtisodiyotiga bog‘laydigan ko‘prik hisoblanadi. Bu tizim to‘g‘ri va ochiq-oshkora ishlamasa, tadbirkorlik, investitsiyaga to‘siq bo‘ladi hamda aholining noroziligini keltirib chiqaradi”, — deya ta’kidlagan prezident.
Shuningdek, yig‘ilishda mamlakatdagi ayrim bojxona postlari ichimlik va elektr energiyasi bilan ta’minlanmagani, ularga olib boruvchi yo‘llar ta’mirtalab ekani, bu aholining haqli e’tirozlariga sabab bo‘layotgani qayd etilgan. Shu munosabat bilan Prezident har bir chegara bojxona postida manzilli ishlarni amalga oshirish vazifasini qo‘ygan.
Hokimlarga avvalambor yo‘lovchilarning 90 foizi, yuk avtomobillarining 70 foizi o‘tadigan 22 ta chegara postiga olib boruvchi yo‘llar va boshqa infratuzilmani yaxshilash yuzasidan ko‘rsatma berilgan. Shuningdek:
Eslatib o‘tamiz, fevral boshlarida Shavkat Mirziyoyev Bojxona kodeksiga qo‘shimcha va o‘zgartirishlar kiritish to‘g‘risidagi qonunni imzolagandi. Kiritilgan qo‘shimchalarga muvofiq, vakolatli iqtisodiy operatorlarning (insofli tashqi iqtisodiy faoliyat ishtirokchilariga soddalashtirilgan bojxona tartib-taomillaridan foydalanish huquqini taqdim etish) huquqiy maqomi kodeksda belgilangan.
 O‘zbekistonda davlat bojxona xizmati organlari tomonidan har bir jo‘natma bilan indivudial tarzda shug‘ullanish yo‘lga qo‘yiladi